पाएं अपने शहर की ताज़ा ख़बरें और फ्री ई-पेपरडाउनलोड करें
बरडीहा प्रखंड के ओबरा गांव में ओबरा मुख्यपथ स्थित ट्रांसफार्मर से छठन प्रजापति के घर तक मिट्टी मोरम पथ का निर्माण रैयती जमीन पर अवैध तरीके से जेसीबी मशीन से रात्रि में कराया जा रहा है। ओबरा ग्राम के रैयत रेवत ठाकुर, गिरवर ठाकुर व संजय ठाकुर ने बरडीहा प्रखंड के प्रखंड विकास पदाधिकारी को आवेदन देकर पथ निर्माण रोकने की मांग की है।
दिए गए आवेदन में कहा गया है कि खाता 96 प्लाट 49,50,66,67 में उन सभी रैयत का जमीन है। जो हिस्से में काफी कम है। इसी जमीन पर खेती कर किसी तरह जीवन-यापन करते हैं। इस पर सड़क बन जाने में ज्यादातर जमीन चला जाएगा।
आवेदन में कहा गया है कि बिचौलिया द्वारा रैयत के कुंआ का पायदान भी जेसीबी से काट कर खेती के जमीन में जबरन सड़क बनाया जा रहा है। आवेदन में यह भी कहा गया है कि रैयत के बिना सहमति के नरेगा द्वारा रैयती प्लाट पर सड़क निर्माण करना अत्यंत खेद जनक बात है। उनका कहना है कि यह नियमों का भी उल्लंगन है। सड़क निर्माण से पहले आमसभा कर सहमति लिया जाना चाहिए था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn